Public procurement notice: Contract Award Notice
Published: 2020-05-25
Buyer: Държавна агенция „Електронно управление“
Country: BG
Contract type: Services
Procedure: Negotiated without a prior call for competition
CPV classification: 72260000: Software-related services
Estimated value: 182400 BGN
Award criteria: Lowest price

Technical requirements: Гарантиране на работоспособност на системата за е-Връчване за целите на функциониране на Единния модел
Основна цел на поръчката е постигането на нужните параметри на качество на обслужването, което да осигури и гарантира работоспособността както на основния, така и на спомагателните работни процеси, изпълнявани от Системата за сигурно електронно връчване, при предоставяне на електронни административни услуги за бизнеса и за гражданите.
Възложителят възлага, а изпълнителят приема да предостави срещу възнаграждение и при условията на договор рег. № 37/11.05.2020 г. услуги по гарантиране на работоспособността на системата за е-Връчване — ключов елемент от Единния модел за електронни административни услуги, подробно описани в приложение № 1 „Техническа спецификация“ към договора.
Изпълнението на услугите ще се извърши съгласно приложение № 1 „Техническа спецификация“, приложение № 2 „Техническо предложение“, приложение № 3 „Ценово предложение“, приложение № 4 „Начин на плащане“ и приложение № 5 „Заявка за предоставяне на дейности“, представляващи неразделна част от договор рег. № 37/11.05.2020 г.
Договорът се сключва за срок от 12 (дванадесет) месеца или до сключването на договор за изпълнение на обществена поръчка с предмет „Надграждане на системата за е-Връчване“ с № в РОП 05397-2019-0044, в зависимост от това кое от двете събития настъпи първо по време.
Мотиви за избор на процедура по чл. 79, ал. 1, т. 4 от ЗОП във връзка с възлагането на обществена поръчка с предмет „Гарантиране на работоспособност на системата за е-Връчване за целите на функциониране на Единния модел“.
Във връзка с разрастващата се пандемия от COVID-19 (коронавирус) с решение на Народното събрание от 13 март 2020 г. върху цялата територия на Република БЪЛГАРИЯ е обявено извънредно положение. На 24.03.2020 г. се прие и Законът за мерките и действията по време на извънредното положение, обявено с решение на Народното събрание от 13 март 2020 година. Мерките засягат и до голяма степен ограничават нормалното и обичайно функциониране на държавата. Включително се ограничава придвижването на територията на страната, временно се спира или ограничава експлоатацията или режимът на работа на обекти с обществено предназначение и/или други обекти или услуги, предоставяни на гражданите. В тези условия необходимостта администрация да работи „онлайн“, респективно нуждата за предоставяне на административни услуги по електронен път, се увеличи многократно. В периода от обявяването на извънредното положение до момента потреблението на Системата за е-Връчване (Системата) е умножено в пъти спрямо потреблението ѝ преди обявяването на извънредното положение.
По-долу е представена кратка статистика (извадка) за броя на потребителите по групи, регистрирани през месеците март и април 2020 година, спрямо същия период на 2019 година, както и броя на предадените през системата съобщения:
— до 31.03.2019 г.: брой потребители  —  16 824, брой регистрирани юридически лица  —  72, брой изпратени съобщения  —  48 784, брой регистрирани държавни администрации  —  647, брой регистрирани лица по чл. 1 ал. 2  —  1 178,
— до 31.03.2020 г: брой потребители  —  33031, брой регистрирани юридически лица  —  308, брой изпратени съобщения  —  190 135, брой регистрирани държавни администрации  —  1 196, брой регистрирани лица по чл. 1 ал. 2  —  1505,
— до 14.04.2020 г.: брой потребители  —  47 970, брой регистрирани юридически лица  —  1549, брой изпратени съобщения  —  226 727, брой регистрирани държавни администрации  —  1 201, брой регистрирани лица по чл. 1 ал. 2  —  1 735.
Информация относно данни за Системата е достъпна на адреси (URL): https://edelivery.egov.bg/; https://egov.bg/wps/portal/agency/home/registration-e-delivery/registratin-e-delivery; https://edelivery.egov.bg/.
Системата за сигурно е-Връчване е ключов компонент от Единния модел за заявяване, заплащане и предоставяне на електронни административни услуги. В условията на извънредно увеличение на нейното ползване за ДАЕУ става невъзможно да осигури поддръжка ѝ със собствен кадрови и технически ресурс в такива кратки срокове. Спешността на действие наложена от прилагането на мерките по време на извънредното положение налагат и функционални изменения в Системата, както и в начина на нейното обслужване.
Сроковете за възлагане на поръчката чрез други видове процедури (включително съкратените, за открита, ограничена процедура или състезателна процедура с договаряне) в конкретния случай са твърде „дълги“, а нуждата от гарантиране на работоспособност на ключови компоненти на Единния модел за заявяване, заплащане и предоставяне на електронни административни услуги, включително системата за е-Връчване, е спешна и не търпи никакво отлагане. Това предполага предприемането на спешни действия от страна на ДАЕУ по отношение на безпрепятствената, безаварийна и непрекъсната работа на Системата съобразно извънредните условия и натовареност на нейното ползване.
Предвид създалата се извънредна ситуация единствената адекватна възможност за спешни действия по възлагането на обществена поръчка с предмет „Гарантиране на работоспособност на системата за е-Връчване за целите на функциониране на Единния модел“ е тази по чл. 79, ал. 1, т. 4 от ЗОП.


Winner: „Сиела Норма“ АД
Award value: 182400
Number of bids: 1